ԱՄՓՈՓԱԹԵՐԹ

**«Գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումների, դրանց բաղկացուցիչ ու համալրող մասերի, հումքի և (կամ) նյութերի նկատմամբ սակագնային, մասնավորապես, ներմուծման մաքսատուրքից ազատելու արտոնությունից օգտվելու համար «ՊԱՆՈ» սահմանափակ պատասխանատվությամբ ընկերության կողմից ներկայացված հայտը բավարարելու եվ արտոնությունը կիրառելու մասին» Հայաստանի Հանրապետության կառավարության որոշման նախագծի վերաբերյալ շահագրգիռ մարմինների առարկությունների և առաջարկությունների**

|  |  |
| --- | --- |
| 1. ՀՀ ֆինանսների նախարարություն | 21-04-2023թ. |
| N 01/2-1/7811-2023 |
| Գերակա ոլորտում իրակա­­նացվող ներդրումային ծրագրի շրջանակներում ներմուծվող տեխնոլոգիական սարքա­վորումների, դրանց բաղկացուցիչ ու համալրող մասերի, հումքի և (կամ) նյութերի նկատմամբ սակա­­գնային, մասնավորապես, ներմուծման մաքսատուրքից ազատելու արտոնությունից օգտվելու համար «Պանո» սահմանափակ պատասխանատվությամբ ընկերության կողմից ներկա­­յացված հայտը բավարարելու և արտոնությունը կիրառելու մասին ՀՀ կառա­­­վարության որոշման նախագծի և հայտի վերա­բերյալ հայտ­­նում ենք, որ դիտողություններ և առա­­ջարկություններ չկան։ | Ընդունվել է։ |
| 2. ՀՀ պետական եկամուտների կոմիտե | 21-04-2023թ. |
| N 01/3-2/24096-2023 |
| Առաջնորդվելով Հայաստանի Հանրապետության կառավարության 2015 թվականի սեպտեմբերի 17-ի N 1118-Ն որոշման հավելվածով հաստատված կարգի 17-րդ կետով՝ Կարգի 14-րդ կետին համապատասխան «Պանո» սահմանափակ պատասխանատ­վությամբ ընկերության կողմից ներկայացված հայտի, ինչպես նաև «Գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումների, դրանց բաղկացուցիչ ու համալրող մասերի, հումքի և (կամ) նյութերի նկատմամբ սակագնային, մասնավորապես, ներմուծման մաքսատուրքից ազատելու արտոնությունից օգտվելու համար «Պանո» սահմանափակ պատասխանատվությամբ ընկերության կողմից ներկայացված հայտը բավարարելու և արտոնությունը կիրառելու մասին» Հայաստանի Հանրապետության կառավարության որոշման նախագծի վերա­բերյալ հայտնում ենք, որ նախագծի հավելվածում ներկայացված ապրանքների ցանկում նշված ապրանքների վերաբերյալ տեղեկությունները բավարար չեն ըստ Եվրասիական տնտեսական միության արտաքին տնտեսական գործունեության ապրանքային անվա­նա­ցանկի` դասակարգման ճշգրտության վերաբերյալ դիրքորոշում ներկայացնելու համար:  Միաժամանակ, «Պանո» սահմանափակ պատասխանատվությամբ ընկերությունը (ՀՎՀՀ 02255916, գրանցված 21.02.2013թ.) գործում է հարկման ընդհանուր համակարգում, ըստ ներկայացրած վերջին՝ 2023թ. փետրվար ամսվա եկամտային հարկի և սոցիալական վճարի ամսական հաշվարկի ունի 122 հարկման բազա ունեցող վարձու աշխատողներ, որոնց միջին հարկման բազան կազմում է 267,707 ՀՀ դրամ: Ինչ վերաբերում է ընկերության շրջանառությունից ստացված տարեկան հասույթներին, ապա հայտնում ենք, որ ընկերության կողմից իրացման վերաբերյալ դիմումին կից ներկայացված տեղեկատվությունը չի համընկնում հարկային մարմնի տեղեկատվական բազայում առկա տվյալների հետ, ուստի տեղեկատվությունը հանդիսանում է հարկային գաղտնիք և ենթակա չէ տրամադրման, իսկ 16.04.2023թ․ դրությամբ ընկերությունն ունի հարկային մարմնի կողմից վերահսկվող եկամուտների գծով ժամկետանց պարտա­վորություն: | Ընդունվել է։  Հարկային մարմնի կողմից վերահսկվող եկամուտների գծով ժամկետանց պարտավորություն մարման վերաբերյալ տեղեկանքը կցվում է։ |
| 3․ ՀՀ արդարադատության նախարարություն | 20-04-2023թ․ |
| N /27.4/19949-2023 |
| **ԿԱՐԾԻՔ**  **«Գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումների, դրանց բաղկացուցիչ ու համալրող մասերի, հումքի և (կամ) նյութերի նկատմամբ սակագնային, մասնավորապես ներմուծման մաքսատուրքից ազատելու արտոնության կիրառման համար «ՊԱՆՈ» սահմանափակ պատասխանատվությամբ ընկերության կողմից ներկայացված հայտը բավարարելու և արտոնությունը կիրառելու մասին» Հայաստանի Հանրապետության կառավարության որոշման նախագծի վերաբերյալ**  «Գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումների, դրանց բաղկացուցիչ ու համալրող մասերի, հումքի և (կամ) նյութերի նկատմամբ սակագնային, մասնավորապես ներմուծման մաքսատուրքից ազատելու արտոնության կիրառման համար «ՊԱՆՈ» սահմանափակ պատասխանատվությամբ ընկերության կողմից ներկայացված հայտը բավարարելու և արտոնությունը կիրառելու մասին» Հայաստանի Հանրապետության կառավարության որոշման նախագծի վերաբերյալ դիտողություններ և առաջարկություններ չունենք: | Ընդունվել է։ |